Document ID: 32006R0780

KOMISSION ASETUS (EY) N:o 780/2006,
annettu 24 päivänä toukokuuta 2006,
maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen VI muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 13 artiklan toisen luetelmakohdan,
sekä katsoo seuraavaa:
(1)
Asetuksen (ETY) N:o 2092/91 5 artiklan 8 kohdan mukaisesti mainitun artiklan 3 kohdan c ja d alakohdassa sekä 5 a kohdan d ja e alakohdassa tarkoitettujen aineiden ja tuotteiden rajoittavat luettelot ja niiden käyttöedellytykset olisi vahvistettava mainitun asetuksen liitteessä VI olevassa A ja B osassa. Kyseisten ainesosien ja aineiden käyttöedellytykset voidaan täsmentää.
(2)
Asetuksessa (ETY) N:o 2092/91 annettujen luonnonmukaista kotieläintuotantoa ja luonnonmukaisia eläintuotteita koskevien sääntöjen lisäksi on tarpeen mukauttaa kyseisiä luetteloita sellaisten eläinperäisiä ainesosia sisältävien aineiden mukaan ottamiseksi, joita käytetään ihmisravinnoksi tarkoitettujen tuotteiden jalostuksessa.
(3)
On myös tarpeen määritellä lisäaineet, joita voidaan käyttää muiden kuin viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (2) soveltamisalaan kuuluvien hedelmäviinien valmistukseen.
(4)
Sen vuoksi asetus (ETY) N:o 2092/91 olisi muutettava vastaavasti.
(5)
Tässä asetuksessa säädetyt toimenpiteet ovat asetuksen (ETY) N:o 2092/91 14 artiklan nojalla perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2092/91 liite VI tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä joulukuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä toukokuuta 2006.

Labels: 0
17